El divendres 8 de novembre, a les 17:30 h, celebrarem a l'Auditori de l'Edifici Vèrtex del Campus Nord de la UPC el 20è aniversari dels nostres màsters en Videojocs i Animació amb una jornada molt especial
No hi ha millor manera per celebrar aquestes dues dècades que recordant el talent que ha passat per les aules del màster. Dos dels nostres alumni ens explicaran en primera persona la seva experiència professional. Tindrem el plaer de compartir amb ells les vivències des que van acabar el màster fins a construir una carrera internacional d'èxit en videojocs i animació.
Com cada any, els alumnes de darrera edició presentaran el seu videojoc final, on podrem descobrir l'espectacular resultat després d'un any intens de treball.
Aquest acte es farà en anglès.
Programa de l'acte:
17:30 h - 17:40 h. Benvinguda. A càrrec de Jesús Alonso, director acadèmic del màster en Advanced Programming for AAA Video Games i del màster en Animation & Digital Arts for AAA Video Games.
17:40 h - 18:20 h: Conferència: "Environment Art Production for AAA Games". A càrrec de Ferran Adzarà Hernández, Senior Environment Artist a Starbreeze Entertainment (Suècia).
Des de la infantesa, Ferran sempre va estar envoltat d'art, música, cinema i jocs Després de jugar a jocs com Medal of Honor: Allied Assault, va saber amb certesa que volia ser artista. Ha treballat en jocs com Sniper Elite III (Rebellion, Oxford), Homefront: The Revolution (Deep Silver Dambuster Studios, Nottingham), Asphalt 9 (Gameloft Barcelona) i Afterpulse (Digital Legends Entertainment, Barcelona). Després d'aquest període, va tenir una gran oportunitat a MindArk, a Suècia, on va ser promogut com a líder. Una experiència que li va marcar a l'hora d'adquirir habilitats interpersonals de lideratge i de mentorització a tot l'equip d'artistes. Actualment, com a artista sènior a Starbreeze Entertainment intenta elevar el nivell de qualitat artístic cada dia aprenent de nou estil inexplorat per a ell i alhora apassionant.
18:20 h - 19:00 h: Conferència: “From Classroom to Arrakis: Gameplay Development in 'Dune Awakening'”. A càrrec de Ricard Vivó Montero, Gameplay Programmer a Funcom (Noruega).
Des que Ricard va completar la campanya del seu primer videojoc per a PC, Age of Mythology, i va veure la foto de l'equip que el va desenvolupar als crèdits, va somiar estar a la foto de l'equip que creés un videojoc memorable. Ara sent que té l'honor de contribuir-hi a Dune Awakening com a programador, en aquesta increïble producció inspirada en la guardonada producció cinematogràfica creada per Denis Villeneuve i Legendary. El joc et transporta a una Arrakis devastada per la guerra, on hauràs de sobreviure i lluitar pel control de l'espècie juntament amb centenars de jugadors.
19:00 h - 19:20 h. Trivial: "Els 20 anys del màster: un repàs a la història dels videojocs". Premi al guanyador.
19:20 h - 19:50 h. Demo Day: Presentació de Chrysalis, el joc desenvolupat pels alumnes de l'edició 2023-2024, de l'estudi Rolling Barrel.
A Chrysalis viuràs l'acció trepidant de la ciència-ficció en un joc de trets en què un brot de criatures paranormals converteix un laboratori d'alta tecnologia en un camp de batalla. Obre't pas a través d'intens encontres fent servir armes avançades i moviments estratègics. Aquesta aventura combina un combat caòtic amb impressionants efectes visuals per aconseguir una experiència immersiva.
19:50 h - 20:00 h. Lliurament del Game Dev Hero i foto de família.
20:00 h -21:00 h. Networking de celebració dels 20 anys i pica-pica.
Més posts d'UPC